Analyseskjema lyrikk

Desse punkta er meint som skrivehjelp og er enklare lagt opp enn skjemaet på side 96 i boka.

|  |
| --- |
| Innleiing: Presenter diktet med tittel, forfattar, utgivingsår og namn på samlinga det stod i. |
| Konkret innhald**:**  Beskriv innhaldet i diktet med dine eigne ord. Har det ei «handling», eller er det berre skildring av natur eller ein situasjon? Er det eit «eg» eller et «du» i teksten? |
| Oppbygning**:**  Korleis er diktet bygd opp? Sjå på:   * Strofer og verselinjer: Er diktet langt eller kort? Har det få eller mange strofer? Kor mange verselinjer er det i kvar strofe? * Rim og rytme: Er det eit tradisjonelt dikt med fast rim og rytme, eller er det eit moderne dikt utan rim? * Kva skjer i dei ulike delane av diktet? Finn du fleire enn eitt motiv? Forandrar stemninga seg? Korleis er slutten av diktet? |
| Verkemiddel:  Korleis bruker forfattaren språket? Sjå på:   * gjentakingar og parallellar * kontrastar * bokstavrim (lydar som blir gjentekne) * språklege bilete * fargar * humor og leik med språket |
| Tema:  Kva handlar diktet eigentleg om? Kan du finne ei grunnstemning eller grunnkjensle i det? Ofte er dikt «gåter» som har fleire tydingar. Då kan du drøfte desse ulike tydingane. Men diktet kan også vere rein språkleik som ikkje har noka djupare tyding. |
| Avslutning: Skriv gjerne di eiga meining om diktet og korleis det verkar på deg. |